પટણા: ઉત્તર પ્રદેશના યાદવ પરિવારમાં મચેલા ઘમસાણ વચ્ચે સમાજવાદી પાર્ટીના (સપા) સુપ્રીમો મુલાયમસિંહ યાદવે બિહારના બે દિગ્ગજ-લાલુપ્રસાદ યાદવ અને નીતીશકુમારને લખનૌ આવવા આમંત્રણ મોકલ્યું છે. મુલાયમસિંહ યાદવે આ બંને દિગજ્જ નેતાને ૫ નવેમ્બરે લખનૌમાં આયોજિત સપાના રજત જયંતી સમારોહમાં હાજર રહેવા આમંત્રણ મોકલ્યું છે. બિહારના આ બંને દિગ્ગજે મુલાયમસિંહનાં આમંત્રણનો સ્વીકાર કર્યો છે. જોકે છઠના પર્વના કારણે બંને નેતાઓ થોડા અસમંજસમાં છે.